اناؤ عصمت دری کیس 2017ء

[تصغیر|[اتر پردیش، بھارت کا نقشہ جس میں اناؤ ضلع کی نشان دہی کی گئی ہے۔ مذموم آبرو ریزی کا یہ واقعہ اسی ضلع میں انجام پایا تھا۔]]
**اُنَّاؤ اجتماعی آبرو ریزی معاملہ** یا **اناؤ جنسی زیادتی کا معاملہ** 2018ء کے ایک سنگین اجتماعی آبرو ریزی کے معاملے کا نام ہے جس میں بھارت کی ریاست اتر پردیش کی ایک لڑکی مبینہ طور پر بھارتیہ جنتا پارٹی سے تعلق رکھنے والے ایک ایم ایل اے اور اس کے بھائی کی جنسی ہوس کا شکار ہوئی۔ گوکہ یہ معاملہ 2017ء کا ہے تاہم یہ 2018ء میں اس لیے زور پکڑنے لگا کیوں کہ مظلومہ نے اسی سال ملزم ایم ایل اے کی شناخت کُلدیب سنگھ سینگر اور ان کے بھائی اتُل سنگھ سینگر کی ملزمین کے طور پر شناخت کی۔

مظلومہ کا خاندان اور کُلدیب سنگھ سینگر ایک طویل عرصے سے اناؤ میں دوستانہ تعلقات رکھتے تھے۔ کلدیب پہلے کانگریس میں تھے۔ پھر وہ وقت اور حالات کے حساب سے سیاسی وابستگی بدلتے گئے اور بالآخر سر عام الزام تراشی کے وقت بی جے پی میں رہے۔ مظلومہ نے 2017ء کی ایف آئی آر میں کچھ دیگر افراد پر انگلی اٹھائی تھی، جس کے متعلق اس نے بعد میں بتایا کہ پولیس کے دباؤ کی وجہ سے وہ ایسا کر رہی تھی۔ احتجاج جب زور پکڑنے لگا، تب 5 اپریل کو مظلومہ کے باپ کو گرفتار کیا گیا۔ اس کے بعد مظلومہ نے انصاف کے لیے اتر پردیش کے وزیر اعلیٰ یوگی آدتیہ ناتھ کی قیام گاہ کے سامنے خود سوزی کی کوشش کی۔ مبینہ طور پر ایم ایل اے کے بھائی اور ان کے حامی جیل میں قید بوڑھے شخص کو بے رحمی سے پیٹ ڈالتے ہیں۔ بعد ازاں ان زخموں کی تاب نہ لاکر باپ دم توڑ دیتا ہے۔ ایسے وقت میں میڈیا اور سماجی کارکن یہ امید کر رہے تھے کہ وزیر اعلیٰ آگے آئیں گے اور گلدیپ سنگھ کو گرفتار کریں گے۔ مگر 12 اپریل تک اتر پردیش پولیس کوئی گرفتاری عمل میں نہیں لاتی ہے۔ وہ ملزم کا نام ایف آئی آر میں تو لاتی ہے، مگر تمام شواہد کو کم زور قرار دیتی ہے۔ یہ مقدمہ ہنوز زیر تحقیق ہے اور اس کی تحقیق بھارت کا مرکزی تحقیقاتی ادارہ سی بی آئی کر رہا ہے۔

## حراست اور گرفتاری
12 اپریل کی رات سے سی بی آئی اور اس کے ایما پر اتر پردیش کی پولیس کلدیپ سنگھ کی تلاش اور تعاقب میں رہی۔ یہ سلسلہ صبح تک جاری رہا جب بالآخر 13 اپریل کو ساڑھے چار بجے صبح اسے حراست میں لے لیا گیا۔ الہ آباد ہائی کورٹ کی ایک پھٹکار کے بعد کہ سنگھ کو معاملے کی سنگینی کے پیش نظر گرفتار کرنا چاہیے، یہ تحویل گرفتاری میں بدل دی گئی۔ تاہم ملزم کا دعوٰی یہی رہا کہ اس نے خود کو قانون کے حوالے کیا۔

## کلدیپ سنگھ کا کردار
اے بی پی نیوز پر نشر کردہ ایک تحقیقی رپورٹ کے مطابق اناؤ ضلع کا ماکھی گاؤں کلدیپ سنگھ کی دہشت سے کانپتا ہے۔ یہاں وہ جو چاہے کر سکتے تھے۔ وہ بلا وجہ کسی کو بھی سو جوتے مار سکتے تھے اور اس پر کوئی کارروائی نہیں کرتا۔ پولیس اور ضلع انتظامیہ پوری طرح سنگھ کے ساتھ تھا۔ اسی لیے میڈیا میں معاملے کے چھا جانے کے بعد بھی کارروائی خدا خدا کر کے کی گئی۔ اے بی پی نیوز کو کیمرے پر کوئی بھی فرد جان کے خوف کی وجہ سے کچھ بھی کہنے سے انکار کر رہا تھا۔ تاہم تصویر نہیں دکھانے کے وعدے پر لوگوں نے کلدیپ سنگھ کو سنی دیول کی فلم گھاتک کے منفی کردار *کاتیا* سے کی جو ایک جبری زانی تھا۔ اسے فلم میں سبق سنی دیول سکھاتا ہے، جسے لوگ بر صورت مسئولہ میں لوگ آبرو ریزی کی مظلومہ کے چچا میں تلاش کر رہے ہیں۔ لوگوں کا تو یہ بھی خیال ہے کہ چچا چناؤ میں بھی سنگھ کو ہرا سکتے ہیں۔ واضح رہے کہ 2007ء سے سنگھ اناؤ سے چناؤ جیتتا آیا ہے، حالانکہ وہ اپنی سیاسی وابستگی کئی بار بدل چکا ہے۔ وہ کبھی کانگریس میں رہا ہے تو کبھی بہو جن سماج پارٹی میں۔ موجودہ طور پر وہ بھارتیہ جنتا پارٹی کا ایم ایل اے ہے۔ اسے اس بات کا فائدہ ہے کہ یہی پارٹی ریاست اور مرکز میں حکومت چلا رہی ہے۔

کلدیپ سنگھ نے آبرو ریزی کے الزام سے صاف انکار کیا ہے۔ اس کا کہنا ہے کہ اسے سیاسی سازش کے تحت پھنسایا گیا ہے۔ تاہم میڈیا کے نمائندوں اور سیاسی رہنماؤں نے اسے مورد الزام ٹھہرایا ہے۔ حزب اختلاف کے لوگ اس وجہ بی جے پی کی خوب تنقید بھی کر رہے ہیں۔

## 2019ء کے واقعات
جولائی 2019ء تک اگرچیکہ کلدیپ سنگھ قید میں ہی تھا، تاہم مقدمے کی رواں کار روائی شروع نہیں ہوئی۔ مظلومہ کے مطابق کلدیپ سنگھ نے شروع میں اس سے کہا تھا کہ وہ خاموش رہے، ورنہ اس کا پورا خاندان تباہ ہو جائے گا۔ چنانچہ پولیس نے اس کے والد کی ایسی پٹائی کی کہ وہ کافی پہلے ہی انتقال کر گئے تھے۔ مظلومہ کے چچا کو قریب 18 سال پرانے غیر قانونی ہتھیار کے معاملے میں گرفتار کیا گیا۔ 28 جولائی 2019ء کو مظلومہ اپنے چچا سے ایک ایسے قید خانے میں ملنے گئی جہاں انھیں حال ہی میں منتقل کیا گیا تھا۔ لوٹ کر آتے وقت ایک تیز رفتار ٹرک اس کار سے ٹکرا گیا جس میں مظلومہ سفر کر رہی تھی۔ اس واقعے میں مظلومہ اور اس کا وکیل بری طرح زخمی ہو گئے اور انھیں وینٹی لیٹر پر رکھا گیا۔ مظلومہ کی خالہ اور چچی بر سر موقع ہلاک ہو گئے۔ یہ موضوع نزاع ہے کہ یہ ٹکرانا حادثہ تھا یا سازش۔ تاہم ٹکرانے والی ٹرک کی نمبر پلیٹ پر کالک پوت دی گئی تھی۔ واقعے کے احوال کے پیش نظر کلدیپ سنگھ پر قتل کے مقدمے دائر ہوئے۔ مگر اسے سننے کے لیے ججوں کا ملنا بھی مشکل تھا کیوںکہ کلدیپ سنگھ ایک دبنگ قائد سمجھے جا رہے ہیں۔  مظلومہ کا وکیل اپنے حادثے سے 15 دن پہلے ایک خط لکھا تھا جس میں الزام تھا کہ اس کی زندگی کو خطرہ ہے اور اس وجہ سے فوری ہتھیار رکھنے کا لائسنس اسے دیا جانا چاہیے۔ یہ خط ضلعی مجسٹریٹ کو لکھا گیا تھا۔

یکم اگست 2019ء کو سپریم کورٹ نے اس آبرو ریزی معاملے سے جڑے پانچ مقدموں کو اتر پردیش سے دہلی منتقل کرنے کا حکم جاری کیا۔ عدالت علیا نے عصمت دری کی مظلومہ کو 25 لاکھ روپیہ عبوری معاوضہ ادا کرنے کا حکم دیا۔ عدالت نے سنٹرل بیورو آف انویسٹی گیشن کو 7 دن کے اندر کار حادثے کی تحقیقات مکمل کرنے کا حکم دیا۔ عدالت نے یہ بھی وضاحت کی کہ ایجنسی صرف استثنائی حالات ہی میں مزید 7 دن کی مہلت طلب کر سکتی ہے، مگر یہ بھی استثنائی حالات میں۔اصل آبرو ریزی کے معاملے میں عدالت نے وضاحت کیا کہ مقدمہ اپنے آغاز سے 45 دن کے اندر مکمل ہو جانا چاہیے۔ عدالت نے زور دے کر ہدایت جاری کی کہ مظلومہ، اس کی ماں اور خاندان کے دیگر ارکان کو سنٹرل ریزرو پولیس پولیس فورس کی جانب سے حفاظت فراہم کی جائے اور برسر عہدہ شخص اس بابت عمل آوری کی رپورٹ لازمًا داخل کرے۔

کلدیپ سنگھ کو بی جے پی نے پارٹی سے خارج کر دیا۔ اتر پردیش کے ریاستی بی جے پی صدر سوتنتر دیو سنگھ نے کار حادثے کے ایک دن بعد ہی یہ دعوٰی کیا گیا کہ کلدیپ سنگھ کو اپریل 2018ء ہی میں پارٹی سے خارج کر دیا گیا۔ وہ مگر تاریخ یا کوئی دستاویزی ثبوت نہیں پیش کر سکے۔ وہ اس بات کا جواب نہیں دے سکے کہ کیوں گلدیپ سنگھ کی بیوی سنگیتا اسی شہ نشین سے اناؤ میں منعقدہ 2019ء کی لوک سبھا ریلی میں یوگی آدتیہ ناتھ کے ساتھ بیٹھی تھی۔ وہ اس بات کا بھی جواب نہیں دے سکے کہ کیوں لوک سبھا انتخابات کے بعد بی جے پی قائد ساکشی مہاراج نے انتخابی کامیابی کے لیے کلدیپ سے جیل میں مل کر ان کا شکریہ ادا کیا۔  کئی متصاد خبروں کے بعد یکم اگست ہی کے دن بی جے پی نے یہ وضاحت کر دی کہ کلدیپ سنگھ کو ریاستی بی جے پی نے معطل کیا تھا، تاہم پارٹی کی مرکزی قیادت نے اسے پارٹی سے خارج کر دیا۔

مظلومہ لکھنؤ کے کنگ جارجز ہاسپٹل میں زیر علاج شریک ہوئی جہاں وہ بے ہوش اور وینٹی لیٹر پر رکھی گئی۔ سپریم کورٹ کے چیف جسٹس رنجن گوگوئی نے کہا کہ اگر مظلومہ کا خاندان چاہے تو اسے دہلی کے آل انڈیا انسٹی ٹیوٹ آف میڈیکل سائنس (ایمس) میں شریک کیا جا سکتا ہے۔ تاہم خاندان نے فوری طور پر لکھنؤ کے کنگ جارجز میڈیکل ہاسپٹل میں علاج کو جاری رکھنے کی خواہش ظاہر کی۔
6 اگست کو بگڑتی صحت کے پیش نظر مظلومہ کو ایمس منتقل کر دیا گیا۔ 

### ملزم سے اظہار ہمدردی
بلگرام ملاوان کے بی جے پی رکن اسمبلی آشیش کمار آشو نے 2 اگست 2019ء نے کیمرا کے روبرو کلدیپ سنگھ سے اپنی دلی ہمدردی کا مقامی پنچایتی اجلاس میں یوں اظہار کیا:

بی جے پی کے ریاستی ترجمان راکیش ترپاٹھی نے پی ٹی آئی کو بتایا کہ پارٹی نے ضابطے کی کارروائی کر دی ہے اور ایم ایل اے کا شاید یہی مطلب ہے کہ کوئی بھی شخص قانون سے خاطی قرار دیے جانے تک بے قصور ہے۔  تاہم ترپاٹھی نے "قانون سے خاطی قرار دیے جانے تک بے قصور" کے اصول اور اس کے اسی پارلیمان میں منظور کردہ قانون غیر قانونی سرگرمیوں کی روک تھام قانون  سے تصادم پر کچھ بھی کہنے سے گریز کیا۔

اناؤ کے لوگ بھی کلدیپ سنگھ کے لیے نرم گوشہ بنتے ہوئے دیکھے گئے جیسا کہ ان کے گاؤں کے اسکول کے پرنسپل نے یوں کہا:

### لڑکیوں کی لفاظت پر سوال کرنے والی لڑکی کے والدین خوفزدہ
بارہ بنکی میں پولیس اور طالبات کے ایک باہمی ملاقات کے پروگرام میں ایک گیارہویں جماعت کی طالبہ نے پولیس کو اناؤ معاملے کی روشنی میں لڑکیوں کی حفاظت کو لے کر تیکھے سوال کیے، جس کے پولیس جواب نہیں دے سکی۔ اس پر لڑکی اور اس کے والدین کافی خوفزدہ ہو گئے اور لڑکی کو دوبارہ اسکول بھیجنے پر کافی فکرمند ہو گئے۔

### ملزم کو حبس دوام
اناؤ کے ملزم کلدیپ سنگھ سینگر کو دسمبر 2019ء کو مقامی عدالت کے جج نے قصور وار پاتے ہوئے عمر قید کی سزا سنائی۔

## مزید دیکھیے
* خود سوزی
* اجتماعی آبرو ریزی
* بھارت میں آبرو ریزی

## حوالہ جات

زمرہ:2017ء میں بھارت میں جرائم
زمرہ:اتر پردیش میں جرم
زمرہ:ایشیا میں جون 2017ء کے جرائم
زمرہ:بھارت میں 2017ء
زمرہ:بھارت میں جنسی جرائم
زمرہ:بھارت میں عصمت دری
زمرہ:ضلع اناؤ
زمرہ:ویکی ڈیٹا سے مختلف مختصر وضاحت
زمرہ:لڑکیوں پر تشدد کے واقعات